Oknas
Oknas (lot. Ocnus) – romėnų mitologijos personažas, Tiberio ir Manto sūnus. Pagal vieną versiją, buvęs Mantujos miesto įkūrėjas, anot kitos versijos, buvęs Auleto brolis ar sūnus, Cesenos miesto Galijoje (dab. Čezena) įkūrėjas. Pasakojama, kad būdamas senis, Oknas nenorėjęs mirti ir visomis išgalėmis kabinęsis už beverčio ir niekam nereikalingo savo gyvenimo; už tai mirusiųjų pasaulyje Oknas turėjęs pinti virvę, kurią kaipmat suėsdavusi asilė.